钦定古今图书集成/理学汇编/学行典/第267卷 > 孙侔
## 钦定古今图书集成/理学汇编/学行典/第267卷 > 孙侔

按《宋史隐逸传》：“孙侔，字少述，与王安石、曾巩游，名倾
一时。早孤，事母尽孝，志于禄养，故屡举进士。及母病
革，自誓终身不求仕，客居江淮闲，士大夫敬畏之。刘
敞知扬州，言其孝弟忠信，足以扶世矫俗，求之朝廷，
吕公著、王安石之流也。诏以为扬州教授，辞。敞守永
兴，辟入幕府，亦辞。英宗时，沈遘及王陶、韩维连荐之”，
授忠武军推官、常州判官，皆不赴。少与安石友善，安
石为相，过真州与相见，侔待之如布衣交。卒，年六十
六。初，王回、王令、常秩与侔皆有盛名，回、令不寿，秩为
隐不竟，惟侔以不仕始终。